laion/Wikipedia-Exotic huggingface dataset:
מדרגות דקאן

מדרגות דקאן הן משטח בזלת נרחב בצפון מערב רמת דקאן אשר בהודו. משטח בזלת זה הוא אחד מהאזורים הגעשיים הגדולים בעולם, הכולל משטח בזלת ששטחו כ-500,000 קמ"ר ועוביו כ-2,000 מטרים. כיום נראה משטח הבזלת בצורה של מדרגות גדולות, בדומה למשטחי בזלת דומים ברחבי העולם, ומכאן שמו. מדרגות דקאן נוצרו לפני כ-66 מיליוני שנים, בסוף תקופת הקרטיקון. מעריכים כי הלבה כיסתה שטח של כ-1.5 מיליון קמ"ר, פי שלושה משטח הבזלת כיום, וכמחצית מגודלה של הודו. במרוצת הזמן הצטמצם שטח הבזלת על ידי סחיפה ותנועת הלוחות הטקטוניים. כ-95% מהסלעים באזור המדרגות הם מסוג בזלת תולאיטית. ההשערה המקובלת ביותר להסברת הגעשיות באזור זה היא השערת הנקודה החמה. לפי תאוריה זו, תת-היבשת ההודית חצתה בתנועתה צפון-מזרחה את הנקודה החמה של ראוניון. לפיכך, לפני 66 מיליון שנה היה אזור מערב הודו בדיוק מעל הנקודה החמה, והאזור חווה התפרצויות געשיות נרחבות תוך כדי שתת-היבשת ממשיכה בתנועתה צפונה. כיום נמצאת הנקודה החמה של ראוניון מתחת לאי ראוניון באוקיינוס ההודי, מדרום מערב לתת היבשת ההודית. התקופה הגעשית אשר יצרה את מדרגות דקאן נקשרה בעבר להכחדת קרטיקון-פלאוגן. אירוע הכחדה זה אירע לפני 66 מיליון שנים ונכחדו בו כ-50% מן המינים שחיו על כדור הארץ באותה תקופה, בהם הדינוזאורים, ויותר מ-80% מכלל היצורים. הסברה היא שההתפרצויות העזות הביאו לעליה חדה ברמות הפחמן הדו-חמצני והגופרית הדו-חמצנית באטמוספירה, למעבר של אירידיום לקרום כדור הארץ באמצעות מאגמה העולה מן המעטפת, ולהיווצרות אפקט חממה אשר יצרו את התנאים להכחדה המונית. כיום ההנחה המקובלת היא כי התנגשות המטאוריט אשר יצר את מכתש צ'יקשולוב היא שגרמה להכחדת קרטיקון-פלאוגן. עם זאת, ייתכן כי פגיעת המטאוריט וההתפרצויות הגעשיות יצרו במשולב את התנאים להכחדה ההמונית. השערה נוספת קושרת בין התנגשות צ'יקשולוב לפעילות הגעשית בדקאן. אף כי קיימות עדויות מוצקות לכך שהפעילות הגעשית באזור החלה לפני ההתנגשות, מחקרים טענו כי העוצמה הגדולה בה התנגש המטאוריט בכדור הארץ העצימה את הפעילות הגעשית באזור, וכי 70% מהלבה נפלטה בעקבות התחזקות הפעילות הגעשית לאחר פגיעת המטאוריט. מדיה וקבצים בנושא מדרגות דקאן בוויקישיתוף אנימציה המראה את תנועת תת היבשת ההודית, סרטון באתר יוטיוב איך נכחדו הדינוזאורים?, באתר מו"פ מדבר וים המלח, ספטמבר 2020 Asteroid that killed dinosaurs also intensified volcanic eruptions - study, The Guardian, October 2, 2015
LATAM פרגוואי

LATAM פרגוואי ידועה גם כ-TAM פרגוואי או Líneas Aéreas Paraguayas) LAP בתרגום חופשי: נתיבי אוויר לפרגוואי או פרגוואי איירליינס) היא חברת הדגל וחברת התעופה הלאומית של פרגוואי. מטה החברה נמצא בעיר בירתה אסונסיון. החברה מפעילה את טיסותיה ל-4 יעדים מנמל התעופה הבינלאומי סילביו פטירוסי שנמצא באסונסיון. החברה היא חברה בת של קבוצת LATAM איירליינס והיא חברה בברית חברות התעופה Oneworld. החברה הוקמה בשנת 1962 בשם "נתיבי אוויר לפרגוואי" והחלה את טיסותיה שנה לאחר מכן, ב-1963. לאחר תקופה קצרה (1994-1996) בה הייתה החברה חברה בת של חברת התעופה SAETA אקוודור נמכרו רוב מניותיה לחברת התעופה הברזילאית TAM איירליינס (כיום LATAM ברזיל). החברה הפעילה באותה תקופה בעיקר מטוסי DC-3 ו-CASA 212 ליעדים מקומיים. ב-1994 הקימה חברת TAM איירליינס חברת תעופה קטנה בפרגוואי, הנקראת ARPA, עם צי המורכב בעיקר ממטוסי ססנה 208 קרוואן, אשר הופעלו בעבר על ידי TAM איירליינס. ב-1 בספטמבר 1996 רכשה החברה 80% ממניות חברת LAP שהייתה בבעלות המדינה, ושתי חברות התעופה (APRA ו-LAP) מוזגו תחת השם TAM - Mercosur Air Transport. בשנת 2008, בעקבות אסטרטגיית מיתוג שאימצה החברה, השם "TAM Mercosur" ירד וחברת התעופה אימצה זהות תאגידית זהה לחברת האם הברזילאית, והפכה ל-TAM Airlines. בעקבות הקמתה של קבוצת LATAM איירליינס (ש-TAM איירליינס הברזילאית, הבעלים של החברה ייסדה יחד עם חברה נוספת) החברה מותגה מחדש תחת השם LATAM פרגוואי. נכון לשנת 2012, בצי של LATAM פרגוואי יש 4 מטוסים: אתר האינטרנט הרשמי של LATAM פרגוואי LATAM פרגוואי, ברשת החברתית אקס (טוויטר) אתר LATAM איירליינס. ר"ת של Transportes Aéreos del Mercosur.
נבחרת שווייץ בכדורגל חופים

הנבחרת הלאומית של שווייץ בכדורגל חופים מייצגת את שווייץ בתחרויות כדורגל חופים בינלאומיות ונמצאת בפיקוחה של התאחדות הכדורגל השווייצרית. סגל נכון לאליפות העולם בכדורגל חופים 2019 מאמן: שווייץ אנג'לו שירינזי גביע העולם בכדורגל חופים סגנית (1): 2009 אליפות אירופה בכדורגל חופים אלופה (1): 2012 סגנית (1): 2011 גביע אירופה בכדורגל חופים אלופה (1): 2005 סגנית (3): 2008, 2009, 2014 מדיה וקבצים בנושא נבחרת שווייץ בכדורגל חופים בוויקישיתוף דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
צלקת (פירושונים)

האם התכוונתם ל... צלקת – סימן או מבנה חזותי הנוצר כתוצאה מתהליך ביולוגי של ריפוי פצע בעור או בכל רקמת תאים אחרת צלקת (בוטניקה) – חלק בפרח המכונה גם "סטיגמה" צלקת קוונטית – מונח במכניקת הקוונטים דמויות סקאר ("צלקת") – דמות בדיונית של אריה, האנטגוניסט בסרט "מלך האריות" משנת 1994 סקאר – דמות בסרט "המחפשים" משנת 1956, ראו המחפשים (סרט) ספרים וסרטים הצלקת (ספר) (אנ') – פנטסיה פרי עטו של China Miéville צלקת (סרט, 1994) – סרט ישראלי בבימויו של חיים בוזגלו הצלקת (סרט) – סרט קולנוע חרדי של "ניצוצות של קדושה" פני צלקת (פירושונים) מ–Scar, באנגלית, בשל הצלקת שליד עינו השמאלית.
מטקסיה סימוניאן

מטקסיה סימוניאן (בארמנית: Մետաքսյա Սիմոնյան; ‏1926–1987) הייתה שחקנית תיאטרון ארמנית. מטקסיה סימוניאן נולדה בשנת 1926 באשגבאט. בשנת 1933 היא עברה לירוואן עם משפחתה. ב-1948 היא סיימה את לימודיה במכון הממלכתי לתיאטרון וקולנוע בירוואן, ובאותה שנה הוזמנה להצטרף לתיאטרון האקדמי הממלכתי סונדוקיאן של ירוואן. החל מ-1968, היא לימדה באקדמיה הממלכתית לאמנויות של ארמניה. סימוניאן הייתה שחקנית מובילה במשך עשרות שנים, ושיחקה תפקידים מובילים במחזות ארמנים, רוסיים, ואירופיים מכל הז'אנרים. הדמויות שהיא שיחקה כוללים: שורא (במחזהו של מקסים גורקי "יגור בוליכוב ואחרים"), דזדמונה, יוליה, וקורדליה (במחזותיו של ויליאם שייקספיר, "אותלו", "רומיאו ויוליה", "המלך ליר"), הודיט (במחזהו של קרל Gutzkow's "אוריאל אקוסטה"), ומרתה (במחזהו של אדוארד אלבי "מי מפחד מווירג'יניה וולף"). סימוניאן שיחקה גם בסרטי קולנוע, דוגמת סאיאט נובה, משנת 1960, וכן בטלוויזיה וברדיו. היא הייתה גם מדקלמת שירה. היא הופיעה במוסקבה, באקו, טביליסי, ביירות, ודמשק, ובמקומות אחרים. מטקסיה סימוניאן נפטרה ב-1987. בין סרטיה של סימוניאן: 1947 – אנהיט (בתפקיד אנהיט) 1949 – הנערה מעמק אררט (בתפקיד אנוש) 1955 – חיפוש אחר הנמען (בתפקיד מנוש) 1954 – זוטה (בתפקיד ורדוהי) 1957 – מי שהחיים מחייכים אליו (בתפקיד זרוחי) 1959 – הפנטזיה שלה (בתפקיד אחות) 1959 – קפיצה מעל התהום (בתפקיד גאיאן) 1960 – סאיאט נובה (בתפקיד אנה) 1962 – המים עולים (בתפקיד ארב) 1970 – האביב של הגנר (בתפקיד אמו של מקרטיץ') 1971 – חטבלה (בהמשכים) 1973 – המעשה האחרון של קאמו (בתפקיד ארשה) מטקסיה סימוניאן, במסד הנתונים הקולנועיים IMDb (באנגלית) מטקסיה סימוניאן, במסד הנתונים הקולנועיים KinoPoisk (ברוסית) Shakespeare, William (2011). "Othello". Simon and Schuster. p. 368. Simonyan, Metaksia, Armenian Cinema Симонян Метаксия Миграновна, hayazg.info ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מטקסיה סימוניאן".
יחסי אוסטריה–טורקמניסטן

יחסי אוסטריה–טורקמניסטן הם היחסים הדיפלומטיים הרשמיים שבין רפובליקת אוסטריה לבין טורקמניסטן. היחסים בין המדינות כוננו רשמית ב-16 באוקטובר 1992. בחודש נובמבר 2008, גורבנגולי ברדימוחמדוב, נשיא טורקמניסטן, ביקר בווינה. ב-16 באוקטובר 2011, היינץ פישר, נשיא אוסטריה לשעבר, ביקר בטורקמניסטן. ב-14 ביוני 2017, שתי המדינות ציינו 25 שנים של כינון יחסים דיפלומטיים. בשנת 2016, שווי הסחורה שיוצאה מאוסטריה לטורקמניסטן הגיעה לסך 40.9 מיליון דולר אמריקאי והיא כללה מטוסים, מסוקים, כלי רכב מיוחדים, משאיות, מכוניות, חלקי רכב, מנופים, משאבות נוזליים, מדפסות תעשייתיות, תרופות, דיו, דבק, צינורות פלסטיק וגומי, מוצרי פלסטיק, נקניקיות, גבינה, בשר חזיר, נפט מזוקק ועוד. באותה השנה, שווי הסחורה שיוצאה מטורקמניסטן לאוסטריה הגיעה לסך 1.78 מיליון דולר אמריקאי והיא כללה אוטובוסים, מצעים ועוד. אוסטריה אינה מיוצגת בטורקמניסטן, הן בדרג השגרירות והן בדרג הקונסולרי. טורקמניסטן מיוצגת באוסטריה על ידי שגרירות שהיא מחזיקה בווינה, בירת המדינה. מדיה וקבצים בנושא יחסי אוסטריה–טורקמניסטן בוויקישיתוף 25 Years of Diplomatic Relations between Turkmenistan and Austria, www.da-vienna.ac.at (באנגלית) Products that Austria exports to Turkmenistan (2016), The Observatory of Economic Complexity (באנגלית) (ארכיון) Products that Austria imports from Turkmenistan (2016), The Observatory of Economic Complexity (באנגלית) (ארכיון) EMBASSY OF TURKMENISTAN IN VIENNA, AUSTRIA
מרים ורדיניאן

מרים ורדניאן (בארמנית: Մարո Նազարբեկ; (ידועה גם בשם מארו נזרבק); 1864–1941) הייתה פעילה פוליטית ומהפכנית ארמנית בתקופת האימפריה הרוסית. היא הייתה אחת ממייסדי המפלגה הסוציאל-דמוקרטית הנצ'אק. מטיפליס (לימים טביליסי), שם נולדה, מארו עברה לפריז, ואז לז'נבה, שם למדה באוניברסיטה מקומית. מהלך זמנה בז'נבה ופריז, חברה לגולים ארמנים אחרים, ויחד הם החליטו במהלך שנות ה-1880–1890 להקים ארגון מהפכני לשחרור ארמניה, והתוצאה הייתה לימים מפלגת הנצ'אק. ורדיניאן הייתה בוועד המנהל הראשון של הארגון החדש, וכתבה את המצע המהפכני שלו. היא הייתה גם חברת מערכת של ביטאון המפלגה. בין השנים 1901–1904 היא פגשה את ולדימיר לנין ב פריז. ב מ-1904 ואילך היא הייתה מעורבת בפעילות מהפכנית באימפריה הרוסית. ב-1910, היא נעצרה ונשלחה לסיביר. לאחר הקמת ברית המועצות היא חזרה לטביליסי. ורדיניאן נישאה לשותפה בהקמת המפלגה, אווטיס נזארבקיאן. לשניים היו שני ילדים: בן, וטיה, ובת, ביילקה. מאוחר יותר, השניים התגרשו. ב-1925 היא הצטרפה כחברה למפלגה הקומוניסטית של ברית המועצות. ההיסטוריה של המפלגה הסוציאל-דמוקרטית הנצ'אק (באנגלית) ביוגרפיה (ברוסית) Armenian Revolutionary Movement by Louise Nalbandian: Free E-Book, Armenian Genocide Resource Center The Armenian Revolutionary Movement: The Development of Armenian Political Parties Through the Nineteenth Century, Louise Nalbandian, University of California Press, 1963ISBN 978-0520009141 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שדמה

האם התכוונתם ל... שדמה (מושב) – מושב באזור השפלה שדמה (גוש עציון) – מחנה צבאי מאויש בשטח C שדמה (מונח מקראי) – ראו שדה לבן שדה שדמה – מתקן ושטח ניסויים צבאיים בנגב
LATAM קולומביה

LATAM קולומביה (ידועה גם בשם LAN קולומביה) היא חברת תעופה קולומביאנית. היא חברת התעופה השנייה בגודלה בקולומביה. חברת התעופה מפעילה טיסות מקומיות ובינלאומיות, וכן שירות מטענים מקומי. בסיסה העיקרי של החברה הוא בנמל התעופה הבינלאומי אל דוראדו בעיר הבירה של המדינה, בוגוטה. חברת התעופה חברה בברית חברות התעופה Oneworld. החברה הוקמה ב-20 בפברואר 1981 בשם AIRES והתחילה להפעיל טיסות עוד באותה שנה. ב-28 באוקטובר 2010 נרכשו 98% ממניות החברה על ידי החברה הצ'יליאנית LATAM איירליינס. ב-3 בדצמבר 2011 החלה החברה את פעילותה תחת LATAM איירליינס בשם החדש "LAN קולומביה". החברה הצטרפה לברית חברות התעופה Oneworld ב-1 באוקטובר 2013. צי המטוסים של החברה, נכון לאוגוסט 2019: ב-28 בינואר 2008, התרסקה טיסה 053 של AIRES בנמל התעופה הבינלאומי אל דוראדו בקולומביה, בדרכה ממרקאיבו, ונצואלה לאחר שההילוך הראשי של יד שמאל התמוטט. המטוס היה דאש 8-202, ברישום HK-3997. סיבה אפשרית נוספת להתרסקות הייתה שהמטוס ביצע נחיתה עם תקלה שלא נפתרה מראש במנוע השמאלי, אשר מנעה מהמטוס להיות מסוגל לעצור לאורך המסלול הזמין. גורם נוסף שתרם לתאונה היה כישלון בתיקון דו"חות האחזקה של המטוס בצורה משביעת רצון וכישלון במעקב נאות אחר נתונים חוזרים. ב-23 באוגוסט 2008, נגרם נזק משמעותי לטיסה 051 של AIRES שאותה הפעיל מטוס מסוג דאש 8-301 בנחיתה בנמל התעופה ברנקייה-ארנסטו קורטיזוז, קולומביה. ההתרסקות התרחשה בעקבות התמוטטות של ציוד הנחיתה הראשי של יד ימין. אף אחד מ-31 הנוסעים לא נפגע. ב-16 באוגוסט 2010 טיסה 8250 של AIRES התרסקה בזמן הנחיתה בנמל התעופה הבינלאומי גוסטאבו רוחס פינייה בסאן אנדראס, קולומביה, לאחר שנפגע מברק במהלך סופת רעמים. נפצעו 114 אנשים ואדם אחד מת מהתקף לב בבית החולים. לאחר מכן נפטר אחד הנוסעים מפצעיו. מדיה וקבצים בנושא LATAM קולומביה בוויקישיתוף אתר האינטרנט הרשמי של LATAM קולומביה LATAM קולומביה, ברשת החברתית אקס (טוויטר) האתר של קבוצת LATAM איירליינס. "LATAM Colombia fleet".
Miz & Mrs.

.Miz & Mrs היא סדרת מציאות אמריקאית, שהוקרנה לראשונה ב-24 ביולי 2018, בערוץ ה-USA. הסדרה היא סדרת ההמשך ל-Total Divas ונתנה מבט מקרוב אל חייהם של דה מיז ואשתו מאריס כזוג בתוך הזירה ומחוצה לה. הסדרה כוללת פרקים באורך של כחצי שעה, ועוקבת אחרי הזוג, כולל הולדת בתם הבכורה. באפריל 2019, נודע שרשת USA חידשה את הסדרה לעונה שנייה. ב-8 בינואר 2018, ה-WWE הודיעו שהמיז ומאריס יקבלו סדרה משלהם, שתשודר בערוץ USA ותקרא Miz & Mrs. הסדרה תתעד את חייהם האישיים של הזוג. ב-27 במרץ 2018, בתם הראשונה של הזוג נולדה ונקראה מונרו סקיי. ב-22 במאי 2018, נודע שהפרק הראשון בסדרה ישודר ב-24 ביולי. ב-14 באוגוסט 2018, נודע שרשת USA הזמינה פרקים נוספים אשר יתווספו לעונה הראשונה. בפברואר 2019, נודע ש-14 פרקים יתווספו לסדרה, שתתחיל שוב ב-2 באפריל 2019. ב-2 באפריל 2019, נודע שרשת USA חידשה את הסדרה לעונה שנייה אשר תכלול עשרים פרקים. המיז מאריס מונרו סקיי מיזנין (בתם של המיז ומאריס) ג'ורג' מיזנין (האבא של המיז) מרג'וליין "מרג'ו" מרטין (האמא של מאריס) אסקה אבריל לאבין ברי בלה כרמלה קורט הוקינס דנה ברוק דניס האסקינס דולף זיגלר הית' סלייטר ג'יימס רודיי ג'ון מוריסון מריה קנליס מייק קנליס ניה ג'קס ניקי בלה פייג' רנה יאנג רונדה ראוזי רומן ריינס רוזה מנדס ריאן קבררה טייטוס אוניל טיילר בריז אקסבייר וודס Total Bellas אתר האינטרנט הרשמי של Miz & Mrs. Miz & Mrs., ברשת החברתית אקס (טוויטר) "Miz & Mrs.", במסד הנתונים הקולנועיים IMDb (באנגלית) "Miz & Mrs.", באתר Rotten Tomatoes (באנגלית) המיז ומאריס יככבו בסדרה חדשה המיז ומאריס יקבלו סדרה משלהם שתעקוב אחרי חייהם האישיים הסדרה של המיז ומאריס תשודר בערוץ USA בונים/מוראי תיקח חלק בסדרה כחברת ההפקות שלה בתם של הזוג, מונרו סקיי, נולדה תאריך השידור של הפרק הראשון בסדרה התפרסם העונה הראשונה של הסדרה ממשיכה הסדרה ממשיכה לעונה 2
אנאבל (סרט)

"אנאבל" (באנגלית: Annabelle) הוא סרט אימה אמריקאי משנת 2014. הסרט הוא השני מתוך היקום הקולנועי של לזמן את הרוע. בסנטה מוניקה של שנת 1967, הרופא ג'ון פורם (וורד הורטון) מציג בפני אשתו מיה (אנאבל ווליס) בובת חרסינה ישנה שקנה כמתנה לילדם הראשון. באותו הלילה, הזוג מתעורר משנתם למשמע קולות מאבק ומגלים ששכניהם נרצחו במהלך חדירה לביתם. כאשר מיה מתקשרת למשטרה היא ובעלה מותקפים בידי הרוצחים של שכניהם - גבר ואישה. הגבר נורה למוות במהלך מאבקו עם השוטרים בעוד שהאישה מתאבדת באמצעות חיתוך גרונה עם סכין בעודה אוחזת בבובת החרסינה. מאוחר יותר הפולשת מזוהה כאנאבל, בתם של השכנים שנרצחו, ונודע שהיא חברה בכת שטנית. בימים שלאחר הרצח מתחילות לחול תופעות על-טבעיות בביתם של ג'ון ומיה. באותם הימים מיה מביאה לעולם את ילדתם הראשונה של הזוג, אשר זוכה לשם ליאה. בניסיונה להימלט מהתופעות העל-טבעיות המשפחה שוכרת דירה בפסדינה, אך לשווא - תופעות משונות מתרחשות גם בבית החדש, רבות מהן קשורות בבובת החרסינה שמשנה את מקומה בבית מבלי התערבותם של בני המשפחה. באחד הלילות מיה מותקפת בידי ישות דמונית, דבר שחוזר על עצמו פעם נוספת. בימים שלאחר ההתקלות בישות המסתורית (שהזוג סבור שהיא רוחה של אנאבל) מיה יוצרת קשר עם חוקר משטרתי בשם קלרקין (אריק לאדין) ומספרת לו על ההתרחשויות. החוקר מספר למיה שהכת בה היו חברים הרוצחים מתחילת הסרט היא כת שטן שמטרתה לזמן ישויות על-טבעיות באמצעות טקסים עתיקים. בעזרתה של מוכרת הספרים אוולין (אלפרה וודארד) מיה מבינה שהכת זימנה יצור שטני שרודף אותה ואת משפחתה בניסיון לגנוב את נשמתם. לאחר שהם מתייעצים עם כומר בני המשפחה ואוולין מגיעים למסקנה שהשד כבל את עצמו לבובת החרסינה. הכומר לוקח את הבובה עמו אך הוא מותקף והבובה נלקחת מידיו. הכומר מתאשפז בבית חולים למחרת, ומספר לזוג על שאירע לו. באותו הלילה, ביתם של הזוג פורם מותקף בשנית בידי השד, וכדי לרצות אותו אוולין מקריבה את עצמה ומעניקה לו את נשמתה. השד עוזב את משפחת פורם ומעלים יחד איתו את בובת החרסינה. בסוף הסרט הבובה מתגלית בחנות בובות ונקנית על ידי שלישיית אחים. הסרט מדלג על התופעות העל-טבעיות שחוו ועל בקשת העזרה שלהם מהזוג אד ולוריין וורן מכיוון שזה הוצג בתחילת הסרט לזמן את הרוע. הסרט מסתיים בצילום מקורי של הבובה במרתף של וורן תוך ציון העובדה שהיא עוברת טיהור על ידי כומר פעם בחודש וכן הצגת קטעי עיתונים מהמקרה. אנאבל ווליס – מיה פורם וורד הורטון – ג'ון פורם אלפרה וודארד – אוולין טוני אמנדולה – האב פרז קארי אומאלי – שרון היגינס בריאן הואוי – פיט היגינס אריק לדין – הבלש קלארקין איוואר ברוגר – ד"ר בורגר גבריאל בייטמן – רוברט שילה נלסון – ננסי ג'ף ווהנר – שכן טרי או'טול – אנאבל היגינס \ ג'ניס קירה דניאלס, בת 7, אנאבל היגינס רובין פירסון רוז – האמא קמדן סינגר – פקידה מורגנה מאי – דבי איימי טיפטון – קמילה זאק פאפאס – ריק סאשה שלדון – אחות כריסטופר שו – פולר ג'וסף בישארה – שֵׁד ערך מורחב – Annabelle (פסקול) הפסקול של הסרט הולחן על ידי ג'וסף בישארה, ויצא לאור ב-30 בספטמבר 2014. אתר האינטרנט הרשמי של אנאבל (באנגלית) אנאבל, ברשת החברתית אינסטגרם "אנאבל", במסד הנתונים הקולנועיים IMDb (באנגלית) "אנאבל", באתר נטפליקס "אנאבל", באתר AllMovie (באנגלית) "אנאבל", באתר Rotten Tomatoes (באנגלית) "אנאבל", באתר Box Office Mojo (באנגלית) "אנאבל", באתר Metacritic (באנגלית) "אנאבל", במסד הנתונים הקולנועיים KinoPoisk (ברוסית) http://www.boxofficemojo.com/movies/?id=newlinehorror.htm ‘Annabelle’ Soundtrack Details | Film Music Reporter, filmmusicreporter.com (באנגלית)
דיאנה פרייס

דיאנה מארי פרייס (באנגלית: Deanna Marie Price; נולדה ב-8 ביוני 1993) היא אתלטית אמריקאית, ואלופת העולם (דוחה 2019) ביידוי פטיש. מדורגת במקום השני בכל הזמנים במקצוע זה. פרייס, בתם של דניאל ואן, נולדה בסנט צ'ארלס שבמיזורי וגדלה במוסקו מילס הסמוכה. בתיכון הצטיינה בענפי ספורט רבים, בהם כדורסל, סופטבול, כדורעף ואתלטיקה. היא החלה לעסוק ביידוי פטיש בשנתה הראשונה בתיכון. בשנים 2012–2016 למדה חשבונאות באוניברסיטת דרום אילינוי. באליפות העולם עד גיל 20 שהתקיימה בברצלונה בשנת 2012 היא סיימה במקום 18 ביידוי פטיש בתוצאה של 57.82 מטר. ב-2014 וב-2015 זכתה באליפות המכללות ביידוי פטיש ומחזיקה בשיא המכללות של 73.09 מטר. נוסף לכך, היא התחרתה בהדיפת כדור ברזל, בזריקת דיסקוס ובזריקת משקולות. לאורך השנים סבלה ממספר פציעות משמעותית, בהן קרע בשריר הבטן, קרע של רצועת הברך (MCL), שהשבית אותה מפעילות ב-2014, שבר בעצם השכם, ובנוסף היא מתמודדת עם אובדן כליה בגיל חמש. במשחקים הפאן-אמריקאיים שנערכו בטורונטו, קנדה בשנת 2015 היא סיימה במקום רביעי ביידוי פטיש בתוצאה של 68.84 מטר. חודש לאחר מכן, באליפות העולם שנערכה בבייג'ינג היא סיימה במקום 18 ביידוי פטיש בתוצאה של 68.69 מטר. באוגוסט סיימה במקום השני באליפות NACAC (אנ'). באולימפיאדת ריו דה ז'ניירו (2016) סיימה פרייס במקום שמיני ביידוי פטיש בתוצאה של 70.95 מטר. באליפות העולם שנערכה בלונדון בשנת 2017 סיימה פרייס במקום תשיעי ביידוי פטיש בתוצאה של 70.04 מטר. בתחילת יוני 2018 שברה את שיא ארצות הברית כשקבעה תוצאה של 77.65 מטר במהלך תחרות בקור ד'אלן. בהמשך החודש זכתה באליפות ארצות הברית בשיא צפון אמריקה של 78.12 מטר, תוצאה המדרגת אותה רביעית בכל הזמנים. באוגוסט אותה שנה היא זכתה במדליית זהב באליפות צפון אמריקה, מרכז אמריקה והקריביים בשיא אליפות חדש של 74.60 מטר. באליפות ארצות הברית שנערכה ביולי 2019 זכתה פרייס במדליית זהב ביידוי פטיש בשיא לאומי חדש של 78.24 מטר. באליפות העולם שנערכה בדוחה בספטמבר 2019 זכתה פרייס במדליית זהב ביידוי פטיש בתוצאה של 77.54 מטר, לפני ג'ואנה פיודורו מפולין (76.35 מטר) וז'אנג וונג מסין (74.76 מטר). באפריל 2021 שיפרה את שיאה האישי ל-78.60 מטר. במבחנים האמריקאיים לאולימפיאדת טוקיו שיפרה אותו פעם נוספת ל-80.31 מטר. באולימפיאדה סיימה במקום השמיני בתוצאה של 73.09 מטר. מדיה וקבצים בנושא דיאנה פרייס בוויקישיתוף דיאנה פרייס, ברשת החברתית אקס (טוויטר) דיאנה פרייס, ברשת החברתית אינסטגרם דיאנה פרייס, באתר olympedia.org דיאנה פרייס, באתר התאחדות האתלטיקה הבין-לאומית דיאנה פרייס, באתר Track and Field (נשים) דיאנה פרייס באתר האולימפי של ארצות הברית דיאנה פרייס באתר אוניברסיטת דרום אילינוי
אריק גוסטב בוסטרם

אריק גוסטב בוסטרם (בשוודית: Erik Gustaf Boström, נולד ב-11 בפברואר 1842) היה איש עסקים ופוליטיקאי שוודי אשר כיהן כראש ממשלת שוודיה פעמיים, בשנים 1891-1900 ובשנים 1902-1905. כיהן גם כחבר הריקסדאג בשנים 1876-1907. בוסטרם הוא ראש הממשלה השוודי שכיהן הכי הרבה זמן במהלך המאה ה-19. בוסטרם נולד ב-11 בפברואר 1842 בסטוקהולם. בצעירותו עבד כחקלאי. בשנת 1870 נכנס לפוליטיקה המקומית. התחתן בשנת 1871. נולדו לו שש בנות ובן אחד. בשנת 1875 נבחר בוסטרם לפרלמנט. שנות שלטונו של בוסטרם התאפיינו בפרגמטיזם רב. הוא זכה לפופולריות רבה בזמן כהונתו כראש ממשלה, למרות היותו ראש הממשלה הראשון בתולדות שוודיה ללא השכלה אקדמית. לבוסטרם היו יחסים טובים עם אוסקר השני, מלך שוודיה, אך לבסוף ממשלו של בוסטרם נפל כתוצאה ממחלוקת בנוגע לאיחוד השוודי-נורווגי. לאחר שפרש מראשות הממשלה, בוסטרם עסק באקדמיה השוודית. נפטר בשנת 1907 בסטוקהולם. מדיה וקבצים בנושא אריק גוסטב בוסטרם בוויקישיתוף אריק גוסטב בוסטרם, באתר "Find a Grave" (באנגלית)
נועה רגב

נעה רגב (נולדה ב-17 בפברואר 1982) היא מרצה לקולנוע, אשת תרבות, חוקרת קולנוע ומנכ"לית קרן הקולנוע הישראלי. בעבר כיהנה כמנהלת סינמטק ירושלים ומנהלת פסטיבל הקולנוע ירושלים. נועה רגב נולדה בשנת 1982 בתל אביב, בת למוטי רגב, איש הייטק, ואביטל רגב שושני, עורכת ספרים. את לימודיה בבית הספר היסודי החלה בשנת 1988 בבית הספר לאומנויות בתל אביב עד שנת 1997. בוגרת תיכון אלון ברמת השרון, במגמת קולנוע 2000. תוך כדי לימודיה החלה לעבוד בסינמטק תל אביב בגיל 15 בתפקידים שונים עד שנת 2005. בשנת 2001 התגייסה לצה"ל ושירתה בחיל האוויר כקצינת ניהול בטייסת עד שנת 2003. בשנת 2003 החלה את לימודיה לתואר הראשון (B.A) בבית הספר לקולנוע וטלוויזיה ע"ש סטיב טיש בפקולטה לאמנויות. בשנת 2005 קיבלה רגב אות הצטיינות בהוראה מטעם רקטור אוניברסיטת תל אביב. בשנת 2006 סיימה לימודיה בהצטיינות יתרה. בשנים 2006–2009 שימשה כמורה ללימודי הבגרות בקולנוע בתיכון עירוני א' בתל אביב וכעוזרת הוראה בחוג לקולנוע באוניברסיטת תל אביב. בשנת 2007 שימשה כמנחה באוניברסיטה הפתוחה, במחלקה ללימודי לשון, ספרות ואמנות. בשנת 2009 קיבלה תואר מוסמך מהחוג לקולנוע וטלוויזיה שבאוניברסיטת תל אביב, בהצטיינות יתרה. באותה שנה החלה את תפקידה כמרצה ללימודי תרבות, יצירה והפקה במחלקה ללימודי קולנוע שבמכללה האקדמית ספיר. בנוסף, החלה לעבוד כמרצה בחוג לקולנוע וטלוויזיה בפקולטה לאמנויות באוניברסיטת תל אביב, תפקיד אותו היא ממלאת גם כיום. כמו כן זכתה לפרס מטעם רקטור האוניברסיטה למורים מצטיינים. בשנת 2011 החלה לעבוד כיועצת לתלמידי תואר המוסמך במסלול ללימודי קולנוע באוניברסיטת תל אביב. בשנת 2013 סיימה את לימודיה לתואר השלישי והוסמכה כדוקטור מטעם החוג לקולנוע וטלוויזיה באוניברסיטת תל אביב. נושא מחקרה היה "קולנוע לילדים" אשר "עסק בשאלת מעמדו של הקולנוע לילדים בתוך רב-מערכת הקולנוע", בהגדרתו הז'אנרית ויחסיו הדינמיים עם דגמים קולנועיים אחרים. את חיבתה לתחום הקולנוע גילתה נעה רגב בגיל 15, כאשר החלה לעבוד בסינמטק תל אביב במגוון תפקידים שונים. בשנת 2005, במסגרת עבודתה בסינמטק, מילאה רגב כמה תפקידי הפקה בפסטיבל דוקאביב. בשנים 2010–2011 ניהלה את הפסטיבל הבינלאומי לסרטי סטודנטים בתל אביב. בשנים 2012–2013 שימשה כמנהלת סינמטק חולון. בסוף שנת 2013 נבחרה לשמש כמנכ"לית עמותת "סינמטק ירושלים – ארכיון ישראלי לסרטים ופסטיבל הקולנוע ירושלים" האחראית על ניהול ותפעול הסינמטק, ופסטיבל הקולנוע ירושלים. בשנת 2015 שימשה כשופטת בתחרות הרשמית של פסטיבל סרטי הסטודנטים במינכן. בשנת 2018 שימשה כשופטת בפסטיבל הסרטים הבינלאומי בברלין. בשנת 2022 הוכרז כי רגב מונתה לתפקיד מנכ"לית קרן הקולנוע הישראלי. נועה רגב, במסד הנתונים הקולנועיים IMDb (באנגלית) נירית אנדרמן, נעה רגב, המנכ"לית הצעירה של סינמטק ירושלים, מתכוננת לפסטיבל הקולנוע, באתר הארץ, 6 ביולי 2014 מורים מצטיינים תשס"ח, באתר הפקולטה לאמנויות באוניברסיטת תל אביב, ‏6 בינואר 2009 עדיה שוורץ, תרבות להמונים: מנהלת הסינמטק נגד המוסכמות, באתר nrg‏, 13 במאי 2016 מנהלת חדשה לסינמטק חולון, באתר "סרט", 14 במאי 2012 Kamin, Debra (2014-06-27). "New CEO Takes Reins of Jerusalem Film Festival". Variety (באנגלית אמריקאית). נבדק ב-2018-07-17. Noa Regev, www.berlinale.de ynet (2022-01-31). "ד"ר נועה רגב מונתה למנכ"לית קרן הקולנוע הישראלי". Ynet. נבדק ב-2022-02-04.